উবুন্টু জেইওএস
উবুন্টু জেইওএস (উচ্চারণ করা হয় "জুস/juice"; ইংরেজিতে Ubuntu JeOS) একটি উবুন্টু ভিত্তিক লিনাক্স ডিস্ট্রিবিউশন। এটি এমন একটি ডিস্ট্রিবিউশন যা মূলত ভার্চুয়াল প্লাটফর্মে ব্যবহার করার উদ্দেশ্যে তৈরী করা হয়েছে। ভার্চুয়াল প্লাটফর্মে ব্যবহার করার জন্য একটি অপারেটিং সিস্টেমের গঠন কেমন হওয়ার উচিত এটি দেখানোর জন্যই মূলত এটি তৈরী করা হয়েছে। জেইওএস এর পূর্নাঙ্গ রূপ হল "Just enough Operating System। উবুন্টু জেইওএস ৭.১০ (গাস্টি গিবন) হল এর প্রথম প্রকাশিত সংস্করণ। উবুন্টু ৮.১০ প্রকাশের আগ পর্যন্ত এটি উবুন্টু সার্বার সংস্করণের সাথে অতিরিক্ত হিসাবে ব্যবহারের সুযোগ দেয়া হত।